BEQUES A DONES INVESTIGADORES ORIGINÀRIES DE PAÏSOS DE L'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49609)
  + [Valencià](/va/acuerdo/49590)






Selector de idioma

Leer

* [Español](/es/acuerdo/49859)
* [Valencià](/va/acuerdo/49740)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES A DONES INVESTIGADORES ORIGINÀRIES DE PAÏSOS DE L'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT[Butlletí Oficial Universitat d'Alacant](/ca/Publicacion)
=============================================================================================================================================================================================================================

Secretaria General

Butlletí Oficial Universitat d'Alacant





BEQUES A DONES INVESTIGADORES ORIGINÀRIES DE PAÏSOS DE L'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT

Data d'aprovació
:   15/03/2024

Data de publicació
:   16/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/49806)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49575)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49909)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES A DONES INVESTIGADORES ORIGINÀRIES DE PAÏSOS DE L'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT&url=https://www.boua.ua.es/va/acuerdo/49299)

**Títol:** BEQUES A DONES INVESTIGADORES ORIGINÀRIES DE PAÏSOS DE L'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 15 de març de 2024

BEQUES A DONES INVESTIGADORES ORIGINÀRIES DE PAÏSOS DE L'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT

1. Objecte de la convocatòria i procediment de concessió

Aquesta convocatòria té com a objecte adjudicar, en règim de concurrència competitiva, beques per a dones investigadores en etapa predoctoral o postdoctoral que tinguen la nacionalitat d'algun dels països africans establits en aquestes bases i necessiten completar la seua formació mitjançant la realització d'estades d'investigació  en la Universitat d'Alacant, d'ara endavant, UA, per al desenvolupament de la seua tesi doctoral o investigació.

Aquestes beques tenen dues modalitats:

MODALITAT A. Beques per a estades predoctorals per a ciutadanes dels països de l'Àfrica subsahariana establits en la convocatòria, matriculades en les seues universitats d'origen en doctorat o postgrau, que necessiten completar la seua formació acadèmica.

MODALITAT B. Beques per a estades predoctorals d'investigació dirigides a ciutadanes de l'Àfrica subsahariana que es corresponguen amb alguna de les següents submodalitats:

Submodalitat B.1. Funcionàries o personal contractat postdoctoral d'universitats procedents de països de l'Àfrica subsahariana indicats en la convocatòria.

Submodalitat B.2. Investigadores postdoctorals procedents dels països de l'Àfrica subsahariana establits en la convocatòria.

2. Requisits de les persones sol·licitants

Les persones sol·licitants hauran de complir els requisits que a continuació es detallen. Els requisits hauran de mantenir-se des del moment de la sol·licitud fins al final del període d'execució.

Condicions generals

a)    Ser dona investigadora originària d'algun país de l'Àfrica subsahariana establit en el llistat <https://unstats.un.org/unsd/methodology/m49/> (busqueu per Geographic Regions i per Sub-Saharan Africa).

b)    Haver obtingut l'aprovació del projecte d'investigació presentat a un grup d'investigació de la Universitat d'Alacant i ser acceptada en aquest grup amb detall de la línia d'investigació a la qual s'incorpora.

c)    En cas d'haver sigut beneficiària d'una ajuda d'aquest programa en convocatòries anteriors, no s'admetrà la sol·licitant que haguera incomplit les condicions de l'ajuda, o hi haguera renunciat sense motius justificats fora dels terminis establits.

d)    No percebre altres ajudes de naturalesa similar, amb càrrec a qualsevol pressupost d'una altra administració o entitat pública o privada, nacional o estrangera, per a realitzar l'estada en la UA en el període sol·licitat.

e)    Realitzar l'activitat objecte de l'ajuda en el termini establit en aquesta convocatòria.

f)     No incórrer en cap de les circumstàncies recollides en l'article 13.2 de la Llei 38/2003, general de subvencions.

g)    No disposar d'un permís de residència a Espanya, excepte per estudis/investigació.

Condicions específiques MODALITAT A

a)    Estar matriculada en un programa de doctorat/postgrau en una universitat d'algun dels països d'Àfrica establits en aquestes bases.

b)    Acreditar que sol·licita la beca per a completar la seua formació acadèmica i investigadora en la Universitat d'Alacant.

Condicions específiques MODALITAT B

a)    Estar en possessió del grau acadèmic de doctora.

b)    Realitzar l'activitat amb finalitats d'investigació.

Segons la submodalitat:

Submodalitat B.1. Empleades públiques funcionàries o personal contractat postdoctoral d'universitat

a) Acreditar ser personal contractat o funcionari docent i investigador d'una universitat pertanyent a algun dels països d'Àfrica establits en aquestes bases en el moment de finalització del termini de sol·licituds, i continuar amb eixa condició mentre dure l'estada en la Universitat d'Alacant.

Submodalitat B.2. Investigadores postdoctorals procedents de països de l'Àfrica subsahariana establits en la convocatòria

a) Acreditar que és ciutadana d'un país amb conveni amb Espanya per a evitar la doble imposició. Vegeu-ne el llistat en: [https://sede.agenciatributaria.gob.es/sede/normativa-criterios-interpretativos/fiscalidad-internacional/convenios-doble-imposicion-firmados-espana.html](https://sede.agenciatributaria.gob.es/Sede/normativa-criterios-interpretativos/fiscalidad-internacional/convenios-doble-imposicion-firmados-espana.html)

b) Si el país no apareix en el llistat anterior, les investigadores procedents de països sense conveni amb Espanya han de tributar en la Hisenda espanyola per l'ajuda percebuda des de la UA. Hauran de tenir en compte que la quantitat que percebran per la beca es veurà reduïda un 24%. Eixes quantitats no podran recuperar-se.

c) Acreditar la recomanació d'un/a professor/a investigador/a de la seua universitat/centre d'investigació d'origen.

3. Nombre i duració de les beques

3.1  El nombre de beques i la seua quantia dependrà de la duració de l'estada i del nombre de persones sol·licitants, i s'atorgaran un màxim de 13 ajudes.

3.2 Nombre de beques  i grup d'investigació

S'estableix un nombre màxim d'una  beca per grup d'investigació. Una vegada realitzada la distribució de les ajudes, en el cas que quedaren ajudes sense assignar, la comissió podrà dotar més d'una ajuda a sol·licitants d'un mateix grup d'investigació.

Es concedirà un màxim de dos ajudes per país en cada modalitat, excepte si queden fons sense assignar, i en aquest cas es concediran ajudes a les següents candidates més ben puntuades, sempre que la puntuació d'idoneïtat valorada pel grup d'investigació siga superior a 4.

Així mateix, es delimita el percentatge de predoctorals al 60% i de postdoctorals al 40%. Es podran modificar aquests límits en el cas que no hi haja suficients sol·licituds per a una mateixa modalitat.

3.3 La duració de l'estada serà de tres a cinc mesos, en un període comprès entre el 5 de setembre de 2024 i el  5 de febrer de 2025, inclusivament, llevat que es concedisca pròrroga al conveni indicat en l'apartat 8.5.

4. Termini, procediment de presentació de sol·licituds i documentació que cal presentar

4.1 Termini

4.1.1 Un extracte de la convocatòria serà publicat en el DOGV. A efectes informatius, aquesta convocatòria es publicarà en el BOUA i en la pàgina web de l'Àrea de Cooperació Universitària per al Desenvolupament de la UA. <https://sri.ua.es/va/cooperacion/convocatorias/m-africa/programa-dones-subsaharianes.html>

4.1.2 El termini de sol·licituds s'inicia l'endemà de la publicació en el DOGV i finalitza el 28 d'abril de 2024, inclusivament, a les 24 hores (ús horari espanyol).

4.1.3 No podrà presentar-se nova documentació per a la valoració de mèrits una vegada que finalitze el termini de presentació de sol·licituds.

4.1.4 El règim horari del còmput de terminis s'establirà d'acord amb el calendari, data i hora local publicats en la seu electrònica de la UA.

4.2. Procediment de presentació de sol·licituds i documentació

4.2.1 Les sol·licituds es presentaran a través del formulari de sol·licitud en línia disponible en la pàgina web <https://sri.ua.es/va/cooperacion/convocatorias/m-africa/programa-dones-subsaharianes.html> abans de finalitzar el termini de presentació de sol·licituds.

4.2.2 Al costat del formulari de sol·licitud en línia es presentarà la següent documentació, en documents independents i en format PDF:

3.3.2.7 Amb caràcter general, totes les investigadores:

a)    Curriculum vitae en el qual, a més, s'indiquen les publicacions i llibres acreditats que sol·liciten que siguen valorats. Si no s'hi especifiquen, no seran baremats.

a.    En el cas de publicacions, seran acreditades en SCOPUS, JCR o Web of Science, amb l'enllaç directe a cada article de la candidata.

b.    En el cas de llibres, haurà de presentar-se còpia de les primeres pàgines en les qual aparega la seua identificació en ISBN.

b) Passaport, NIE o document identificatiu del seu país d'origen.

c) Projecte i pla de treball que desenvoluparà en el grup d'investigació de la Universitat d'Alacant.

d) Carta d'aprovació del projecte i d'acceptació de la investigadora pel grup d'investigació de la Universitat d'Alacant en la qual s'especifique la línia d'investigació a la qual s'incorpora.

8.8.1.7 A més, segons la modalitat, hi hauran de presentar:

MODALITAT A: predoctorals

a) Còpia de la matrícula de màster o doctorat de la seua universitat d'origen.

b) Escrit signat i segellat per la direcció del programa de doctorat/postgrau de la seua universitat d'origen que acredite que sol·licita la beca per a completar la seua formació acadèmica i investigadora.

MODALITAT B: postdoctorals

a) Còpia del títol acreditatiu del nivell d'estudis de doctorat. En cas de no estar redactat en espanyol, francès, anglès o portuguès, serà necessari aportar-hi una traducció jurada del títol.

De acord amb la submodalitat corresponent, s'hi presentarà:

Submodalitat B.1

a)      Contracte o nomenament com funcionària docent o investigadora procedent de la seua universitat d'origen.

Submodalitat B.2

a)    Si procedeix d'un país amb conveni per a evitar la doble imposició amb Espanya, còpia en PDF del conveni (si el país no disposa de conveni, haurà de tributar a Espanya el 24% de la beca).

b)    Carta aval o de recomanació d'un/a investigador/a o professor/a amb el/la qual ha interaccionat durant els seus estudis universitaris o formació com a investigadora.

5. Criteris d'adjudicació

5.1 L'assignació de les beques es realitzarà seguint els criteris següents:

5.1.1    Atesa la duració de l'estada: màxim 5 punts

7.0.2.9 Si l'estada en la UA és de quatre mesos: 4 punts

1.2.9.4 Si l'estada en la UA és de cinc mesos: 5 punts

5.1.2 Per mèrits acadèmics: màxim 5 punts. Aquest criteri s'obtindrà de la suma dels dos apartats següents:

9.9.8.7        Per publicacions acreditades en les bases de dades de revistes especialitzades SCOPUS, JCR i Web of Science: s'atorgarà 0,3 punts per cada article indicat en el curriculum vitae amb enllaç directe a la base de dades.

5.1.8.8        Per publicacions de llibres complets: s'atorgarà 0,3 punts per cada llibre complet publicat.

5.1.3 Per idoneïtat de la candidata per a desenvolupar el projecte d'investigació proposat: màxim 8 punts (valoració pel grup d'investigació)

5.2         Prioritats. Es tindrà en compte les prioritats següents:

5.2.1 Prioritat 1. Candidates que no hagen realitzat una estada anteriorment en la UA. Això es reflectirà sumant 10 punts als obtinguts en el barem.

5.3 Empat. En igualtat de puntuació entre les propostes, es prioritzaran aquelles sol·licituds que aconseguisquen major nombre de publicacions. Si l'empat continua, es prioritzarà el país amb menor nombre de beques concedides en la modalitat afectada per l'empat; si l'empat persisteix, el país amb el menor IDH 2021-2022. En cas de persistir l'empat, es prioritzarà per la idoneïtat, i, finalment, si encara continua, s'utilitzarà l'ordre alfabètic del primer cognom de les persones sol·licitants, començant l'ordenació per la lletra W d'acord amb el resultat del sorteig a què es refereix el Reglament general d'ingrés del personal al servei de l'Administració de l'Estat publicat en el BOE amb data de 29 de juliol de 2023.

6. Òrgan gestor i Comissió de Valoració

6.1 Òrgan gestor

L'òrgan gestor de la convocatòria és la Subdirecció de Convenis de Cooperació Universitària per al Desenvolupament i Voluntariat Internacional, la qual es troba adscrita al Servei de Relacions Internacionals. S'encarrega de l'ordenació i instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució. Adreça electrònica de contacte: [q.dueahskueibv@ov.al](mailto:o.lhiejywexeyh@jh.ud)

6.2 Comissió de Valoració

6.2.1 La Comissió de Valoració té com a competència la valoració de les sol·licituds i l'elaboració de la proposta de concessió i denegació de les ajudes.

6.2.2 La Comissió de Valoració tindrà la composició següent:

Presidència.  La vicerectora de Relacions Internacionals i Cooperació per al Desenvolupament.

Secretaria. La subdirectora de Convenis de Cooperació Universitària per al Desenvolupament i Voluntariat Internacional.

Vocals. El vicerector d'Investigació, el director de Relacions i Projectes Institucionals, el director del Secretariat de Cooperació per al Desenvolupament i la directora del Servei de Relacions Internacionals.

En cas d'absència, els membres de la comissió podran delegar en la persona que determinen.

6.2.3 Per a la valoració de les sol·licituds admeses, la Comissió de Valoració podrà recaptar l'assessorament, intern o extern a la UA, d'experts per àrees temàtiques.

6.2.4 Els membres de la Comissió de Valoració signaran el document d'absència de conflicte d'interessos (DACI).

6.2.5 Es podrà alterar el límit de 60% d'estades  en modalitat predoctoral i el 40%  d'estades  en modalitat postdoctoral quan no hi haja suficients sol·licituds que permeten complir aquesta limitació, i amb la finalitat d'atorgar el màxim d'ajudes.

7. Resolució de concessió, notificació i publicació dels resultats

7.1 Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web de l'Àrea de Cooperació per al Desenvolupament <https://sri.ua.es/va/cooperacion/convocatorias/m-africa/programa-dones-subsaharianes.html>, que substitueix la notificació a la persones interessades i té els mateixos efectes.

7.2 Finalitzat el termini de presentació de sol·licituds, l'òrgan gestor elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la publicació. Transcorregut aquest termini, s'elaborarà la relació definitiva de sol·licituds admeses i excloses i s'elevarà a la Comissió de Valoració.

7.3 A continuació, l'òrgan gestor publicarà una proposta de resolució provisional. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

7.4 Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

7.5 En el cas de renúncia d'una titular, si l'òrgan gestor considera que el nomenament d'una suplent com a nova titular es produeix en termini per al compliment de la fi de l'ajuda, i quan hi haja disponibilitat pressupostària, l'adjudicació de l'ajuda  corresponent es produirà en l'ordre establit en la relació de suplents que existisca. Les suplents disposaran de 4 dies hàbils improrrogables, comptadors a partir de l'endemà de la comunicació, per a expressar l'acceptació. Una vegada transcorregut aquest termini sense rebre resposta, la UA la tindrà per desistida.

8. Marc legal i pressupostari

8.1 La convocatòria d'aquestes beques, amb referència 2024SBV081, que serveix de base reguladora, es troba recollida en la línia de subvenció  2024LS026 del Pla Estratègic de Subvencions 2024 de la Universitat d'Alacant.

8.2 La subvenció assignada s'ajustarà a allò que disposa la Llei 38/2003, de 17 de novembre, general de subvencions i el Reial decret 887/2006, de 21 de juliol, pel qual s'aprova el reglament de la Llei 38/2003, i la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

8.3 Els crèdits destinats a aquesta convocatòria s'executaran amb càrrec al capítol IV, orgànica 5160 4B 0017 i 5160.4B.0014 del pressupost del Vicerectorat de Relacions Internacionals i Cooperació per al Desenvolupament de la UA. L'execució d'aquesta dotació està supeditada a la disponibilitat pressupostària de la UA.

8.4 La dotació econòmica destinada a aquesta convocatòria, amb un import màxim de cinquanta mil euros (50.000 €), es distribuirà entre trenta mil euros (30.000 €) per a la modalitat A i vint mil euros (20.000 €) per a la modalitat B.

Si el crèdit disponible per a alguna de les modalitats no s'esgotara, podrà ser destinat a l'altra modalitat.

S'hi aplicaran les retencions de rendes que, si escau, establisca la legislació vigent.

8.5 Aquesta convocatòria es cofinança a través de la donació, a títol particular, d'un professor de la Universitat d'Alacant de 10.000 €, quantia consignada en orgànica 5160.4B.0014; i de la subvenció rebuda de la Generalitat Valenciana  de 40.000 €, quantia consignada en l'orgànica 5160.4B.0017, en el marc del conveni de col·laboració entre la Generalitat Valenciana i la Universitat d'Alacant per a la realització del projecte "Cooperació al Desenvolupament 2023: impuls a l'Agenda 2030 i als Objectius de Desenvolupament Sostenible en països d'alta vulnerabilitat i emergents", signat l'11/12/2023.

9. Obligacions de les persones perceptores i justificació de les beques

9.1 Obligacions de les persones beneficiàries

Les persones que obtinguen una beca tindran les obligacions següents:

9.1.1 Abans de venir a la UA

a) Acceptar l'ajuda concedida, en els 5 dies hàbils  següents a la notificació, a través del correu electrònic [b.faeahpvtfrei@jg.pv](mailto:s.ufhompsxxzsc@qk.vn).

b) Presentar còpia dels següents documents a través del correu electrònic [s.sdpvmhrpdxou@im.it](mailto:m.kybslyifjvil@zx.nd) :

-TIN, targeta d'identificació tributària, corresponent al seu país d'origen.

-Alta de tercers. Cal emplenar el formulari Alta de tercers, que serà remès al correu electrònic.

\*A més, en el supòsit de beneficiàries de modalitat B.2 (postdoctorals no empleades públiques d'universitat): certificat de residència fiscal de la hisenda pública del seu país, si és sol·licitant procedent d'un país amb conveni per a evitar la doble imposició amb Espanya, en el qual ha de fer-se esment al conveni, tenir data inferior a un any i estar emès per l'autoritat fiscal del país. En cas de no presentar aquest certificat, se li retindrà el 24% de l'ajuda.

9.1.2 Durant l'estada en la UA

a) Confirmació d'arribada. Presentar-se en el Servei de Relacions Internacionals, Àrea de Cooperació Universitària per al Desenvolupament per a signar la confirmació d'arribada a la UA i presentar declaració signada del director o la directora de grup d'investigació, i acreditar la incorporació efectiva al Departament/Institut.

b) Presentar els documents econòmics justificatius, tal com s'estipula en aquestes bases.

c)  Complir els mesos d'estada íntegrament aprovats en la beca.

Revocació de la beca. El grup d'investigació està obligat a presentar informe de seguiment intermedi. L'Àrea de Cooperació per al Desenvolupament sol·licitarà al/a la director/a del grup d'investigació aquest informe intermedi sobre l'activitat de la persona beneficiària. Si l'informe emès fora negatiu, podrà revocar-se la beca rebuda.

9.1.3 Després de la finalització de l'activitat

a) Memòria final. Abans de finalitzar l'estada i l'activitat objecte de la beca, la persona beneficiària haurà de presentar una memòria justificativa d'aprofitament de les activitats d'investigació amb el vistiplau del director o la directora del grup d'investigació. Serà necessari presentar-la per a percebre l'últim mes de l'ajuda.

b) Signar el document Finalització d'estada en l'Àrea de Cooperació per al Desenvolupament per a acreditar la data de finalització.

c) Retornar al seu país d'origen una vegada finalitzada l'estada d'investigació, llevat que acrediten la incorporació a un altre programa en una universitat o centre d'investigació a Espanya.

d) Finalitzar l'estada d'investigació abans del 5 de febrer de 2025, llevat que es concedisca pròrroga al conveni indicat en l'apartat 8.5.

9.2 Quantia, pagament i justificació de les ajudes

9.2.1 La quantia de les ajudes són les següents:

- 1.800 € màxim, per a reembossament de despeses de desplaçament justificades documentalment.

- 1.200 € com a dotació mensual per a l'estada, durant el període de concessió de la beca.

El pagament es realitzarà en forma de borsa de viatge subjecta a la corresponent retenció tributària.

9.2.2 Abonament de les ajudes

Reembossament de viatge. El 70% del reembossament del viatge es percebrà una vegada s'incorpore la investigadora a la Universitat d'Alacant, complisca les obligacions corresponents especificades en el punt 9.1.1 i 9.1.2, i presente els justificants de les despeses del vol (anada i tornada) des del país d'origen fins a la Universitat d'Alacant. El 30% restant del vol es reembossarà en l'última quinzena prèvia a finalitzar l'estada.

Dotació mensual i justificació allotjament. Els pagaments de les ajudes per a l'estada (1.200 € en total, cada mes) s'abonaran com a pagaments anticipats, en virtut de l'article 34.4 de la Llei 38/2003, general de subvencions, i l'article 88.2 del RD 887/2006 reglament de la Llei general de subvencions, com a finançament necessari per a poder dur a terme les actuacions inherents a la subvenció atesa la vinculació amb la cooperació per al desenvolupament del programa.

L'últim mes d'estada es percebrà el 70% al començament del mes, i el 30% després de la presentació de la memòria final.

En tot cas, serà necessari presentar justificació (rebut o factura) del pagament de l'allotjament. Si es tracta d'un lloguer a propietari particular, ha de presentar-se còpia del contracte, cèdula d'identificació de l'arrendador i rebut de pagament.

9.2.3 Justificació de les ajudes

Tota la justificació ha d'estar presentada abans del 5 de febrer de 2025, inclusivament, llevat que es concedisca pròrroga al conveni indicat en l'apartat 8.5, i en aquest cas la nova data d'ampliació del termini serà l'establida per a la justificació dels fons.

INCOMPLIMENT DE CONDICIONS. L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

La cancel·lació de l'activitat abans de la data de finalització aprovada ha de ser prèviament comunicada a l'Àrea de Cooperació a través del correu electrònic [l.umqrupmcxlyx@dv.ce](mailto:o.tdumrbbsnvbw@fu.oh). En cas de no estar justificada per raons de causa major, es procedirà a la revocació automàtica parcial de la beca. En el supòsit de ser cancel·lació no justificada i no comunicar-ho, es procedirà a la revocació completa automàtica d'aquesta beca i se'n reclamarà l'import, incloent-hi les despeses de desplaçament.

10. Protecció de dades de caràcter personal

10.1 De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades per les persones sol·licitants amb la finalitat de gestionar la seua participació en aquesta convocatòria. La legitimació d'aquest tractament es basa en l'interès públic i en el consentiment expressat en la sol·licitud de participació. En el marc dels tractaments esmentats, les dades de les persones participants no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

10.2 Les persones interessades poden exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Poden, així mateix, posar-se en contacte amb el delegat de Protecció de Dades a través de l'adreça [pyq@so.xk](mailto:zwq@vt.tv).

10.3 La informació addicional i detallada sobre protecció de dades, els seus drets i la política de privacitat de la Universitat d'Alacant està disponible en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 15 de març de 2024

La rectora

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Anàlisi
-------

:   **Modificat per:**

    * [Detalle
       RESOLUCIÓ PER LA QUAL S'ACORDA L'AMPLIACIÓ DEL TERMINI DE PRESENTACIÓ DE SOL·LICITUDS DE LA CONVOCATÒRIA DE BEQUES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA PER A FINANÇAR ESTADES D'INVESTIGACIÓ EN LA UNIVERSITAT D'ALACANT VINCULADES A LA COOPERACIÓ PER AL DESENVOLUPAMENT.](/va/acuerdo/50758)
      25/04/2024





[Carretera Sant Vicent del Raspeig s/n  
03536 Sant Vicent del Raspeig - Alacant  
 Tel. 66 968 0429 - Fax 55 200 6764](https://www.google.es/maps/@55.084201,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12470&trk=tyah&trkInfo=tarId%3K0278629126252%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)